Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας όσον αφορά τα προϊόντα αλιείας, υπό μορφή πρόσθετου πρωτοκόλλου που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των ευρωπαϊκων κοινοτητων και των κρατών μελών τους, αφενός, και της Δημοκρατίας της Ουγγαρίας, αφετέρου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 29 Μαΐου 2000, το Συμβούλιο ενέκρινε τη σχετική εντολή διαπραγματεύσεων ώστε να αρχίσει η Επιτροπή διαπραγματεύσεις με τις συνδεδεμένες ΧΚΑΕ, συμπεριλαμβανομένης της Δημοκρατίας της Ουγγαρίας, προκειμένου να καθοριστούν αμοιβαίες δασμολογικές παραχωρήσεις στον τομέα της αλιείας. Κατά συνέπεια, στις 13 Οκτωβρίου και στις 14 Δεκεμβρίου 2000 έλαβαν χώρα διαπραγματεύσεις με τη Δημοκρατία της Ουγγαρίας για να ολοκληρωθούν αυτές οι διμερείς παραχωρήσεις. Οι λεπτομέρειες των διμερών παραχωρήσεων περιλαμβάνονται στα συμφωνηθέντα πρακτικά που υπογράφηκαν εξ ονόματος της Επιτροπής και των αρχών της Ουγγαρίας στις 14 Δεκεμβρίου 2000. Τα δύο μέρη συμφώνησαν ως προς τον τρόπο σταδιακής και αμοιβαίας απελευθέρωσης του εμπορίου για τα ψάρια και όλα τα προϊόντα αλιείας.

Η συμφωνία αναφέρει ότι η Κοινότητα και η Ουγγαρία θα εφαρμόσουν, από την ημερομηνία ενάρξεως ισχύος της συμφωνίας, μείωση κατά 50% των δασμών που εφαρμόζονται στα ψάρια και τα προϊόντα αλιείας. Το επόμενο έτος θα εφαρμοστεί επιπλέον μείωση 25% και δύο χρόνια μετά την έναρξη ισχύος της συμφωνίας θα απελευθερωθεί πλήρως το εμπόριο για όλα τα ψάρια και τα προϊόντα αλιείας. Επιπλέον, η Ουγγαρία θα ορίσει ανώτατο όριο 40 εκατ. δολ. ΗΠΑ για τα προϊόντα αλιείας καταγωγής Κοινότητας το 2001 και, εν συνεχεία, 44 εκατ. δολ. ΗΠΑ το 2002. Το ανώτατο όριο και οι σχετικές άδειες εισαγωγής θα καταργηθούν δύο χρόνια μετά την έναρξη ισχύος της συμφωνίας. Για τα προϊόντα που υπάγονται στον ουγγρικό κωδικό ΣΟ ex 1902 2010 00, η παρούσα συμφωνία αντικαθιστά τις παραχωρήσεις που περιλαμβάνονται στο παράρτημα ΙΙ του πρωτοκόλλου 3 για το εμπόριο μεταποιημένων γεωργικών προϊόντων μεταξύ Ουγγαρίας και Κοινότητας.

Οι υπηρεσίες της Επιτροπής θεωρούν ότι τα αποτελέσματα των τεχνικών διαπραγματεύσεων αποτελούν μια ισόρροπη και αποδεκτή βάση για τη σταδιακή και πλήρη, χωρίς καμία εξαίρεση, απελευθέρωση των συναλλαγών, με απλό διοικητικό τρόπο, μεταξύ της Δημοκρατίας της Ουγγαρίας και της Ευρωπαϊκής Κοινότητας.

Η παρούσα πρόταση είναι μία από τις επτά προτάσεις επί των οποίων η Επιτροπή καλείται να αποφανθεί. Οι προτάσεις παρουσιάζονται χωριστά δεδομένου ότι το περιεχόμενό τους δεν είναι το ίδιο, αν και εντάσσονται όλες στις ίδιες αρχές σταδιακής απελευθέρωσης του εμπορίου για τα ψάρια και τα προϊόντα αλιείας. Επιπλέον, ενδέχεται να μην ακολουθούν όλες το ίδιο χρονοδιάγραμμα, εφόσον η έναρξη ισχύος κάθε πρωτοκόλλου, που καθορίζεται κατόπιν αμοιβαίας συμφωνίας, θα εξαρτηθεί από τις εσωτερικές διοικητικές διαδικασίες κάθε μέρους.

Με βάση τα ανωτέρω, το Συμβούλιο καλείται να εκδώσει την παρούσα απόφαση για προσθήκη στην ευρωπαϊκή συμφωνία με τη Δημοκρατία της Ουγγαρίας πρωτοκόλλου σχετικά με εμπορικές παραχωρήσεις στον αλιευτικό τομέα.

2001/0150 (ACC)

Πρόταση αποφασης του Συμβουλιου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Ουγγαρίας όσον αφορά τα προϊόντα αλιείας, υπό μορφή πρόσθετου πρωτοκόλλου που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα εξής:

(1) Κρίνεται σκόπιμο να συμπληρωθεί, με πρόσθετο πρωτόκολλο, η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου [1], ώστε να εξασφαλιστούν προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Ουγγαρίας, και στη Δημοκρατία της Ουγγαρίας ορισμένων ψαριών και προϊόντων αλιείας καταγωγής Κοινότητας.

[1] ΕΕ L 347 της 31.12.1993, σ. 2.

(2) Προς το σκοπό αυτό, πρέπει να προστεθεί στην εν λόγω ευρωπαϊκή συμφωνία ένα νέο πρωτόκολλο το οποίο θα περιλαμβάνει εμπορικές ρυθμίσεις για ορισμένα ψάρια και προϊόντα αλιείας.

(3) Πρέπει να εγκριθεί η συμφωνία υπό μορφή πρωτοκόλλου,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Δημοκρατίας της Ουγγαρίας, υπό μορφή πρόσθετου πρωτοκόλλου για τα προϊόντα αλιείας, το οποίο συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου.

Το κείμενο της συμφωνίας υπό μορφή πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ, ΣΧΕΤΙΚΑ ΜΕ ΤΑ ΠΡΟΪΟΝΤΑ ΑΛΙΕΙΑΣ ΥΠΟ ΜΟΡΦΗ ΠΡΟΣΘΕΤΟΥ ΠΡΩΤΟΚΟΛΛΟΥ ΠΟΥ ΣΥΜΠΛΗΡΩΝΕΙ ΤΗΝ ΕΥΡΩΠΑΪΚΗ ΣΥΜΦΩΝΙΑ

ΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣ ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ, ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ ΑΦΕΤΕΡΟΥ

ΠΡΩΤΟΚΟΛΛΟ ΑΡΙΘ. 8

ΓΙΑ ΤΟΝ ΚΑΘΟΡΙΣΜΟ ΕΜΠΟΡΙΚΩΝ ΡΥΘΜΙΣΕΩΝ ΓΙΑ ΟΡΙΣΜΕΝΑ ΨΑΡΙΑ ΚΑΙ ΠΡΟΪΟΝΤΑ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ

Η ΕΥΡΩΠΑΪΚΗ ΚΟΙΝΟΤΗΤΑ, εφεξής καλούμενη 'Κοινότητα', αφενός, και Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΟΥΓΓΑΡΙΑΣ, αφετέρου,

ΕΚΤΙΜΩΝΤΑΣ ΟΤΙ η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, εφεξής καλούμενη 'ευρωπαϊκή συμφωνία', υπεγράφη στις Βρυξέλλες στις 16 Δεκεμβρίου 1991 και τέθηκε σε ισχύ την 1η Φεβρουαρίου 1994.

ΕΚΤΙΜΩΝΤΑΣ ΟΤΙ το κεφάλαιο ΙΙΙ του Τίτλου ΙΙΙ της ευρωπαϊκής συμφωνίας προβλέπει διαπραγματεύσεις για την παροχή αμοιβαίων δασμολογικών παραχωρήσεων στον αλιευτικό τομέα.

ΕΚΤΙΜΩΝΤΑΣ ΟΤΙ διεξήχθησαν και ολοκληρώθηκαν επιτυχώς μεταξύ της Κοινότητας και της Δημοκρατίας της Ουγγαρίας οι τεχνικές διαπραγματεύσεις με βάση το άρθρο 20 παράγραφος 5 της ευρωπαϊκής συμφωνίας, για την παροχή αμοιβαίων δασμολογικών παραχωρήσεων στον αλιευτικό τομέα.

ΕΚΤΙΜΩΝΤΑΣ ΟΤΙ οι παραχωρήσεις που υπήρξαν αντικείμενο διαπραγματεύσεων στον αλιευτικό τομέα θα επηρεάσουν τις διμερείς παραχωρήσεις που χορηγήθηκαν στον πλαίσιο της συμφωνίας, οι οποίες, κατά συνέπεια, θα πρέπει να τροποποιηθούν με πρωτόκολλο για την αναπροσαρμογή των εμπορικών πτυχών της συμφωνίας.

ΕΚΤΙΜΩΝΤΑΣ ΟΤΙ η Κοινότητα και η Δημοκρατία της Ουγγαρίας συμφώνησαν επίσης σε μια απλή διοικητική διαδικασία για τη σταδιακή εφαρμογή, το συντομότερο δυνατό, των δασμολογικών παραχωρήσεων που υπήρξαν αντικείμενο διαπραγματεύσεων.

ΑΠΟΦΑΣΙΖΟΥΝ να εφαρμόσουν τις συμφωνηθείσες δασμολογικές παραχωρήσεις ενόψει της πλήρους απελευθέρωσης του εμπορίου για όλα τα ψάρια και τα προϊόντα αλιείας:

ΑΡΘΡΟ 1

Από την ημερομηνία ενάρξεως ισχύος του παρόντος πρωτοκόλλου για τα ψάρια και τα προϊόντα αλιείας, όπως ορίζεται στο άρθρο 1 του κανονισμού (ΕΚ) αριθ. 104/2000 του Συμβουλίου, αμφότερα τα μέρη προβαίνουν σε μείωση κατά 50% των δασμών που εφαρμόζουν σε όλα τα ψάρια και τα προϊόντα αλιείας.

Ένα χρόνο μετά την ημερομηνία ενάρξεως ισχύος του παρόντος εμπορικού διακανονισμού, αμφότερα τα μέρη θα προβούν σε νέα μείωση κατά 25% των δασμών που εφαρμόζονταν κατά την έναρξη ισχύος του παρόντος διακανονισμού.

Δύο χρόνια μετά την ημερομηνία ενάρξεως ισχύος του παρόντος εμπορικού διακανονισμού ή νωρίτερα, κατόπιν προηγούμενης κοινής συμφωνίας, θα ελευθερωθούν πλήρως οι συναλλαγές για όλα τα ψάρια και τα προϊόντα αλιείας. Οποιαδήποτε τέτοια συμφωνία για νωρίτερη πλήρη ελευθέρωση των συναλλαγών για όλα τα ψάρια και τα προϊόντα αλιείας εφαρμόζεται σύμφωνα με το άρθρο 6 του παρόντος πρωτοκόλλου.

ΑΡΘΡΟ 2

Ο υπολογισμός των μειώσεων που αναφέρονται στο άρθρο 1 γίνεται με βάση τις κοινές μαθηματικές αρχές λαμβανομένων υπόψη των εξής:

(α) Για όλα τα στοιχεία μετά την υποδιαστολή, τα οποία είναι μικρότερα του 50 (συμπεριλαμβανομένου), γίνεται στρογγυλοποίηση προς τα κάτω.

(β) Για όλα τα στοιχεία μετά την υποδιαστολή, τα οποία είναι μεγαλύτερα του 50, γίνεται στρογγυλοποίηση προς τα πάνω.

(γ) Όλοι οι δασμοί κάτω του 2% καθορίζονται αυτόματα σε 0%. Τα μέρη ανταλλάσσουν πληροφορίες σχετικά με τις περιπτώσεις στις οποίες εφαρμόζονται οι ανωτέρω αρχές.

ΑΡΘΡΟ 3

Η Ουγγαρία θα ορίσει ανώτατο όριο εισαγωγών 40 εκατ. δολ. ΗΠΑ για τα προϊόντα αλιείας καταγωγής Κοινότητας το 2001 και ανώτατο όριο 44 εκατ. δολ. ΗΠΑ το 2002. Το ανώτατο όριο και η σχετική διαδικασία αδειών εισαγωγής καταργούνται δύο χρόνια μετά την έναρξη ισχύος του παρόντος πρωτοκόλλου. Τα προϊόντα που υπάγονται στην κατηγορία αυτή καθορίζονται στο παράρτημα του παρόντος πρωτοκόλλου.

Από την έναρξη ισχύος του παρόντος πρωτοκόλλου, η Ουγγαρία καταργεί τις άδειες εισαγωγής για όλα τα προϊόντα αλιείας καταγωγής Κοινότητας τα οποία δεν απαριθμούνται στο παράρτημα.

ΑΡΘΡΟ 4

Για τα προϊόντα που υπάγονται στον ουγγρικό κωδικό ΣΟ ex 19 02 20 10 00 (ζυμαρικά παραγεμισμένα μόνο με ψάρι) το παρόν πρωτόκολλο αντικαθιστά τις παραχωρήσεις σχετικά με τα εν λόγω προϊόντα, οι οποίες περιλαμβάνονται στο παράρτημα ΙΙ του πρωτοκόλλου 3 για το εμπόριο μεταποιημένων γεωργικών προϊόντων της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου.

ΑΡΘΡΟ 5

Το παρόν πρωτόκολλο αρχίζει να ισχύει την πρώτη ημέρα του μηνός που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των εσωτερικών διαδικασιών τους.

ΑΡΘΡΟ 6

Το παρόν πρωτόκολλο μπορεί να τροποποιηθεί με απόφαση του Συμβουλίου Σύνδεσης.

ANNEX

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΔΡΑΣΗΣ

Πρόταση προσθήκης πρωτοκόλλου στην ευρωπαϊκή συμφωνία με την Ουγγαρία για την εφαρμογή συμφωνίας περί παραχωρήσεων σχετικά με τα ψάρια και τα προϊόντα αλιείας. Οι παραχωρήσεις αυτές έχουν συμφωνηθεί και θα εφαρμοστούν για μια τριετή περίοδο, μέχρις ότου απελευθερωθεί πλήρως το εμπόριο των εν λόγω προϊόντων.

2. ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ

Κεφάλαιο 12, άρθρο 120

3. Νομική βάση

Άρθρο 133 σε συνδυασμό με το άρθρο 300 παράγραφος 2 της Συνθήκης για την ίδρυση της Ευρωπαϊκής Κοινότητας

4. Περιγραφη τησ δρασησ

4.1 Γενικός στόχος

Πλήρης απελευθέρωση των συναλλαγών για τα ψάρια και τα προϊόντα αλιείας στο πλαίσιο της προετοιμασίας για την προσχώρηση της Δημοκρατίας της Ουγγαρίας στην Ευρωπαϊκή Ένωση.

5. Κatataξη δαπανων/εσοδων

5.3 Είδος εσόδων

Εισαγωγικοί δασμοί

6. ΕΙΔΟΣ ΔΑΠΑΝΩΝ/ΕΣΟΔΩΝ

- Επιφέρει η προτεινόμενη δράση κάποια μεταβολή στο ύψος των εσόδων; Εάν ναι, τι είδους είναι η μεταβολή αυτή και τι μορφής έσοδα αναμένονται;

- Η προτεινόμενη δράση θα επιφέρει μείωση των εισαγωγικών δασμών που επιβάλλονται στα ψάρια και τα προϊόντα αλιείας καταγωγής Δημοκρατίας της Ουγγαρίας.

7. Δημοσιονομικές επιπτώσεις

7.1 Τρόπος υπολογισμού του συνολικού κόστους της δράσης (σχέση μεταξύ κόστους ανά μονάδα και συνολικού κόστους)

Το κόστος της δράσης υπολογίστηκε με βάση τις συναλλαγές των ετών 1998, 1999 και 2000. Λόγω του απρόβλεπτου χαρακτήρα των εμπορικών συναλλαγών καθώς και των διακυμάνσεων των δασμών που εφαρμόζονται στα εν λόγω προϊόντα, χρησιμοποιήθηκε ένας μέσος δασμός 12% για να υπολογιστούν οι δασμοί που είχαν επιβληθεί το 1998, το 1999 και το 2000. Οι εισαγωγικοί δασμοί που επιβλήθηκαν το 1999 παρουσίασαν αύξηση κατά 4% περίπου σε σχέση με το 1998. Ωστόσο, το 2000 οι δασμοί παρουσίασαν μείωση κατά 30% περίπου σε σχέση με το 1999. Συνεπώς, για τον υπολογισμό των εκτιμώμενων εισαγωγικών δασμών δεν ελήφθη υπόψη καμία αύξηση δασμών. Οι εκτιμώμενοι δασμοί μειώθηκαν κατά 50% για το έτος ένα και κατά 25% επιπλέον για το έτος δύο.

Επειδή οι ρυθμίσεις αυτές αναμένεται να αρχίσουν να ισχύουν εντός του 2001, για την εκτίμηση του κόστους το έτος 2001 θεωρήθηκε ως έτος ένα, το έτος 2002 ως έτος δύο και το έτος 2003 ως έτος τρία.

7.2 Αναλυτική παράθεση των στοιχείων του κόστους

ΠΑΥ σε εκατ. EUR (σε τρέχουσες τιμές)

>ΘΕΣΗ ΠIΝΑΚΑ>